కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రోహిత్ ఆ ఘనత సాధించడాన్నీ చూస్తాం: గంగూలీ
ముంబై ఇండియన్స్ కెప్టెన్ రోహిత్ శర్మపై టీమిండియా మాజీ కెప్టెన్ సౌరభ్ గంగూలీ ప్రశంసలు గుప్పించాడు.
Samayam Telugu | Updated:
Apr 5, 2018, 01:13PM IST
రోహిత్ ఆ ఘనత సాధించడాన్నీ చూస్తాం: గంగూలీ
టీమిండియా క్రికెటర్ రోహిత్ శర్మను మాజీ కెప్టెన్ సౌరభ్ గంగూలీ పొగడ్తల్లో ముంచెత్తాడు. టీ20ల్లోనూ డబుల్ సెంచరీ చేసే సత్తా రోహిత్‌కు ఉందని దాదా తెలిపాడు. వన్డేల్లో మూడు డబుల్ సెంచరీలు సాధించిన ఏకైక క్రికెటర్‌గా రికార్డు నెలకొల్పిన హిట్ మ్యాన్‌కు టీ20ల్లో అది పెద్ద కష్టమేం కాదన్నాడు. ‘సచిన్ వన్డేల్లో తొలి డబుల్ సెంచరీ సాధించాడు. అతడిచ్చిన స్ఫూర్తితోనే రోహిత్ ఏకంగా మూడు ద్విశతకాలు బాదాడు. రోహిత్ టీ20ల్లోనూ డబుల్ సెంచరీ చేసే రోజు మరెంతో దూరంలో లేదు. అతడు పొట్టి ఫార్మాట్‌లోనూ డబుల్ సెంచరీ చేయడం చూస్తామ’ని గంగూలీ చెప్పాడు.
‘కష్టాలను, వైఫల్యాలను దాటుకొని వెళ్తేనే క్రికెట్లో అయినా మరే క్రీడలోనైనా విజయవంతం అవుతాం. జట్టులో చోటు కోల్పోయాక పునరాగమనం కోసం తీవ్రంగా శ్రమించాను. చివరకు చోటు దక్కించుకోగలిగాను. మానసికంగా అప్పుడు నేనెంతో బలంగా ఉన్నాను. కెరీర్లో చివరి నాలుగేళ్లు నేను బాగా బ్యాటింగ్ చేశాను. బ్యాట్స్‌మెన్‌గా ఆ నాలుగేళ్లు నా జీవితంలో బెస్ట్ అని సచిన్ ఎప్పుడూ చెబుతుంటాడ’ని దాదా తెలిపాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.